Pelangi (album)

Pelangi ialah album studio keempat oleh penyanyi wanita Malaysia, Siti Nordiana, dikeluarkan pada 30 Julai 2004 oleh Fantasia Music City (FMC).

Penerbitan
Penerbitan album Pelangi menyaksikan Siti Nordiana menunjukkan bakat mencipta dan menulis lirik dengan menyumbangkan sebuah lagu nukilan sendiri, iaitu "Seribu Janji". Antara komposer dan penulis lirik yang terlibat dalam penerbitan album ini ialah Adnan Abu Hassan, Azmeer, Aidit Alfian dan Helen Yap.

Senarai runut

Keluaran dan sambutan
Pelangi dikeluarkan pada 30 Julai 2004. Sebuah album MTV karaoke juga telah diterbitkan bagi mempromosikan album ini yang mana kesemua 10 lagu dalam album Pelangi telah dijadikan sebagai muzik video.

Haryani Ismail, menulis untuk CyBerita berpendapat album ini "sesuai untuk golongan dilamun 'sakit angau'" dan mengatakan: "Mereka yang dibuai cinta, yang mabuk asmara mahupun yang dibelenggu cinta tak kesampaian - tiga kategori orang yang dilamun 'sakit angau' ini pastinya terpaut dengan album terbaru Siti Nordiana, Pelangi". Suzan Ahmad, menulis untuk Berita Minggu menyifatkan Pelangi "tidak menonjolkan muzik yang serasi dengan jiwa dan vokal Nana secara keseluruhannya". Zul Husni Abdul Hamid dari akhbar sama berpendapat album ini "sebagai album yang menceritakan perjalanan kehidupannya. Tujuh warna itu pula menggambarkan situasi yang sering berubah-ubah, sarat dengan keceriaan dan emosi".

Meskipun menerima pelbagai ulasan daripada pengkritik muzik, kulit album Pelangi turut menerima ulasan negatif.

Rujukan

Pautan luar
 

Album 2004
Album Malaysia tahun 2004
Album Siti Nordiana